کیسریا بالم

کیسریا بالم آؤ ری ، پدھارو مارے دیس  راجستھان دا اک مشہور لوک گیت اے ۔ ایہ گیت گائیکی دے مانڈ سٹائل وچ گایا جاندا اے ۔ ایہ معلوم نئیں کہ ایہ گیت کیہدا اے ۔ ایہنوں راجستھان دی لوک گائیک اللہ جلائی بائی نے گایا سی ۔ ایس توں علاوا مہدی حسن سمیت ہور بہت سارے گائیکاں نے وی ایہ گیت گایا ۔
ایہ گیت راجستھان توں علاوا پنجاب وچ وی مقبول اے ۔ 

 فِلماں تے ڈرامےآں وِچ 
 ایس گیت نوں 1991 دی ہندی فلم لیکن وچ شامل کیتا گیا ۔ ایس فلم واسطے ایہ گیت لتا منگیشکر نے گایا سی ۔ 
 2006 دی فلم ڈور وچ وی ایہ گیت شامل کیتا گیا ۔  
 2009 دے اک ہندی ڈرامے دا ناں ایس گیت دے ناں تے کیسریا بالم آوو ہمارے دیس رکھیا گیا ۔
 پاکستان ٹیلی ویژن کراچی سینٹر دے 2005 دے اردو ڈرامے جہاں بسیں دلدار وچ وی ایہ گیت خاص طور تے شامل کیتا گیا ۔ ایس ڈرامے واسطے ایہ گیت نصیرودین صامی نے گایا سی ۔

گٹھ:گیت
گٹھ:سنگیت
گٹھ:راجستھان
گٹھ:راجستھان دی تریخ
گٹھ:موسیقی